Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: szóló 1997. évi XXXI. törvény (a továbbiakban: Gyvt.)
Paragraph Index: 593

23. § A Gyvt. 5. §-ának s) és t) pontja helyébe a következõ rendelkezés lép: „s) fenntartó: sa) a közigazgatási szerv, a helyi önkormányzat, a helyi kisebbségi önkormányzat és az egyéb állami szerv (a továbbiakban együtt: állami fenntartó), sb) a magyarországi székhelyû egyházi jogi személy (a továbbiakban: egyházi fenntartó), sc) a gyermekjóléti és gyermekvédelmi vállalkozói engedéllyel rendelkezõ természetes személy, sd) a magyarországi székhelyû jogi személy, jogi személyiség nélküli gazdasági társaság, se) az a jogi személyiséggel rendelkezõ gazdálkodó szervezet, illetve jogi személyiség nélküli gazdasági társaság, amelynek székhelye, központi ügyvezetése vagy üzleti tevékenységének fõ helye az Európai Gazdasági Térségrõl szóló megállapodásban részes, illetve nemzetközi szerzõdés alapján azonos jogállást élvezõ más államban van [az sc)—se) pontokban foglaltak a továbbiakban együtt: nem állami fenntartó], ha az e törvényben és más jogszabályban meghatározott feltételek szerint, mûködési engedély alapján gondoskodik a gyermekjóléti és gyermekvédelmi szolgáltató tevékenység biztosításához szükséges feltételekrõl. Ha jogszabály másképp nem rendelkezik, az egyházi fenntartóra a nem állami fenntartóra vonatkozó rendelkezéseket kell megfelelõen alkalmazni.” „t) természetes személyazonosító adat: az érintett személy családi és utóneve(i), születési családi és utóneve(i), neme, születési helye és ideje, anyja születési családi és utóneve(i), állampolgársága, illetõleg bevándorolt, letelepedett vagy menekült jogállása, lakó- és tartózkodási helye (a továbbiakban együtt: személyazonosító adat),”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes